ନୂଆଦିଲ୍ଲୀଃ କାରଗିଲ୍ ବିଜୟ ଦିବସ ୨୦୨୦ ଅବସରରେ ଆଜି କାରଗିଲ୍ ବୀରଙ୍କୁ ମନେପକାଇଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି। ନିଜର ଲୋକପ୍ରିୟ ରେଡିଓ କାର୍ଯ୍ୟକ୍ରମ 'ମନ୍ କି ବାତ୍' ଜରିଆରେ ଆଜି ଦେଶବାସୀଙ୍କୁ ସମ୍ବୋଧିତ କରିବା ବେଳେ କାରଗିଲ୍ ଯୁଦ୍ଧ ପ୍ରସଙ୍ଗରେ ସେ କହିଥିଲେ। ଏହାସହ ତତ୍କାଳୀନ ପ୍ରଧାନମନ୍ତ୍ରୀ ସ୍ୱର୍ଗତଃ ଅଟଳ ବିହାରୀ ବାଜପେୟୀଙ୍କୁ ମଧ୍ୟ ସ୍ମରଣ କରିଛନ୍ତି ମୋଦି।
ରେଡିଓ କାର୍ଯ୍ୟକ୍ରମ ଜରିଆରେ ଦେଶବାସୀଙ୍କୁ କାରଗିଲ୍ ଦିବସର ଶୁଭେଚ୍ଛା ଜଣାଇବା ସହ ପ୍ରଧାନମନ୍ତ୍ରୀ ମୋଦି ଶହିଦ ବୀର ଯୋଦ୍ଧାମାନଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଥିଲେ। ଏହାସହ ଦେଶବାସୀଙ୍କୁ ସମ୍ବୋଧିତ କରିବା ସମୟରେ ତତ୍କାଳୀନ ପ୍ରଧାନମନ୍ତ୍ରୀ ଅଟଳ ଜୀଙ୍କ ବାର୍ତ୍ତାକୁ ମଧ୍ୟ ମନେପକାଇ ଦେଇଥିଲେ ମୋଦି।
ପ୍ରଧାନମନ୍ତ୍ରୀ ପୁଣି କହିଥିଲେ, ଯୁଦ୍ଧ ସମୟରେ ଆମେ ଯାହା କହିବା ଏବଂ କରିବା। ଏହା ଯବାନ ଏବଂ ତାଙ୍କ ପରିବାରକୁ ଗଭୀର ଭାବେ ପ୍ରଭାବିତ କରିଥାଏ। ଏହି ସତ୍ୟକୁ ଆମେ କେବିବି ଭୁଲିବା ଉଚିତ୍ ନୁହେଁ। ଏଣୁ ଆମର ଆଚରଣ, ଉଚ୍ଚାରଣ, ବ୍ୟବହାର, ଲକ୍ଷ୍ୟ ଏବଂ ଶବ୍ଦ ସୈନ୍ୟମାନଙ୍କ ମନୋବଳ ବୃଦ୍ଧି କରିବା ସହ ତାଙ୍କ ପ୍ରତି ସମ୍ମାନଜନକ ହେବା ଉଚିତ୍ ବୋଲି ମୋଦି ନିଜ ରେଡିଓ କାର୍ଯ୍ୟକ୍ରମରେ ଦେଶବାସୀଙ୍କୁ ବାର୍ତ୍ତା ଦେଇ କହିଛନ୍ତି।
